Lav et referat af nedenstående tekst:

Tekst:
Ifølge den norske vejrtjeneste yr.no skulle Nibe Festival været sluppet nådigt fra varslerne om massive mængder vand over Nordjylland og resten af Danmark torsdag. Men så heldig har festivalen alligevel ikke været. Efter en tør premieredag gik der tidligt torsdag morgen alvorligt hul på skyerne, og siden har regnen væltet over ned over by, skov og telte. Og det i en sådan grad, at flere festivalgæster torsdag formiddag har opgivet ævred og deres dyngvåde telte, der ikke kan holde regnen ude. - Vi vågnede ved, at det dryppede ind i vores telt i nat, og her til morgen har der stået vand over det hele, så alting er vådt. Det er virkelig surt, fortæller en venindeflok fra Sindal, mens de begiver sig mod tørvejr i det store madtelt ved camp’en. Det samme gør sig også gældende for veninderne Sofie Bunde Olesen og Frida Laursen fra Randers. - Der var regn inde i vores telt, madrasserne var gennemblødte.  Da vi kiggede ud, kunne vi se, at det bare regnede helt vildt. Vi havde godt nok forberedt os lidt på vejret, men vi havde ikke troet, at det ville blive så voldsomt igen, siger Sofie Bunde Olesen, som ikke umiddelbart har planer om at vende tilbage til festivalen i år. - Det er mega ærgerligt, men vi har ikke rigtig noget sted at sove her. Selvfølgelig er det træls at skulle tage så tidligt hjem fra en festival, men der er ikke noget at gøre, siger veninderne. Ifølge DMI skulle regnvejret fortsætte resten af torsdag og det meste af fredag. Først lørdag kan festivalgæsterne håbe på mere tørvejr, når TV-2, Lars Lilholt Band og D-A-D lukker festen på Store Scene.

Referat:
Torsdag har himlen åbnet sluserne over Skalskoven og Nibe Festival. Det får flere af gæsterne til at forlade sejlende telte og i stedet tage hjem til tørre senge.